b"\n_START_ARTICLE_\nFrederick Forsyth\n_START_SECTION_\nBiografia\n_START_PARAGRAPH_\nForsyth, nascut a Ashford, es va educar a la Tonbridge School, despr\xc3\xa9s a la Universitat de Granada a Espanya. Als 19 anys, va entrar a la Royal Air Force, on va servir fins al 1958._NEWLINE_El 1961 \xc3\xa9s corresponsal de l'ag\xc3\xa8ncia Reuters en diversos pa\xc3\xafsos. El 1965, esdev\xc3\xa9 corresponsal diplom\xc3\xa0tic de la BBC. De juliol a setembre de 1967, va cobrir la Guerra de Biafra. En aquest per\xc3\xadode va ser acusat de parcialitat respecte a Biafra, i va deixar la BBC. El 1969, va escriure el llibre The Biafra Story. _NEWLINE_Es llan\xc3\xa7a llavors a l'escriptura de novel\xc2\xb7les particularment ben documentades utilitzant les t\xc3\xa8cniques del periodisme d'investigaci\xc3\xb3. La seva primera novel\xc2\xb7la, Xacal, \xc3\xa9s un best-seller._NEWLINE_Viu, avui, amb la seva dona i els seus fills, a Irlanda. Interv\xc3\xa9 de manera puntual en els mitjans de comunicaci\xc3\xb3 sobre preguntes pol\xc3\xadtiques o societat. Fervent seguidor de la monarquia, Forsyth \xc3\xa9s classificat entre els conservadors euroesc\xc3\xa8ptics. Cobra, la seva \xc3\xbaltima novel\xc2\xb7la, va ser publicada en angl\xc3\xa8s l'agost del 2010."